Robbie Wessels se Lambie-liedjie betree Afrikaanse Top-20‘n Skermgreep uit Robbie Wessels se musiekvideo. Robbie Wessels betree vandeesweek die Afrikaanse Top-20 met sy jongste enkelsnit, “Patrick Lambie”. Die liedjie bring hulde aan dié afgetrede Springbokrugbyspeler. Die musiekvideo vir dié snit het al bykans 106 000 trefslae op YouTube. Tarryn Lamb se splinternuwe enkelsnit, “Geheueverlies”, maak ook dié week sy debuut op die Top-20 in die nommer 17-posisie. Elandré neem vir ŉ tweede agtereenvolgende week die topposisie in met sy jongste vrystelling, “Vuur op die water”. In vandeesweek se Maroela Media Afrikaanse Top-20 is daar vyf snitte wat styg, tien wat daal, drie wat onveranderd bly en twee nuwe liedjies wat vandeesweek die Top-20 betree.